Jubileumi bált rendeztek a civil szervezeteknek Békéscsabán | BEOL
Galériával 2020. 02. 08. 21:49
Mint megtudtuk, a Civil Szervezetek Szövetségét huszonnégy civil szervezet alapította az 1999. november 20-án megrendezett Csabai Civilek Napja alkalmával, az Ifjúsági Ház és Békéscsaba Megyei Jogú Város Önkormányzatának támogatásával. A rá következő évben jegyezték be közhasznú szervezetként. Jelenleg közel száz tagszervezetet tömörít magába, melyeknek több mint a fele megyei, regionális és országosan működő megyei szervezet.
Képgaléria: Jubileumi bált rendeztek a civil szervezeteknek Békéscsabán
A megnyitót követően Herczeg Tamás, országgyűlési képviselő, dr. Rákóczi Attila, a Békés Megyei Kormányhivatal főigazgatója és dr. Juhász István tanácsnok köszöntötte a közel kétszáz résztvevőt. Ezt követően a Civil Szervezetek Szövetsége háláját fejezte ki Herczegné Szabó Mariannának, a Békés Megyei Sclerosis Multiplexes Emberek Közhasznú Szervezet elnökének, az utóbbi években a civil szervezetek érdekében végzett munkájáért.
A 2020-2022 időszakban címbirtokos Békés Megyei Civil Információs Centrum meghirdette, majd idén először átadták a legjobb civil jogász díját, melyet dr. Kopcsák Zoltán ügyvéd vehetett át.